open-index/open-wikipedia-markdown huggingface dataset:
ერესუნის სრუტე

thumb|right|220px|ერესუნის სრუტე და ერესუნის ხიდი
thumb|right|220px|ერესუნის სრუტეზე გადებული ხიდი
**ერესუნი** (, ), ასევე (გერმ. Sund), — სრუტე კუნძულ ზელანდიასა და სკანდინავიის ნახევარკუნძულს შორის. რამდენიმე დანიურ სრუტესთან ერთად ბალტიისა და ჩრდილოეთის ზღვებს აერთიანებს. 
ერესუნის სრუტესთან გაშენებულია ორი მსხვილი ქალაქი — კოპენჰაგენი და მალმე, რომლებიც ერესუნის ხიდ-გვირაბით უკავშირდება ერთმანეთს.
სრუტე დაახლოებით 8000 წლის წინ გაჩნდა, როდესაც გამყინვარების პერიოდის ყინულებით დამძიმებულმა სკანდინავიურმა ფილამ დახრა დაიწყო და ჩრდილოეთით აიწია, სამხრეთით კი დაიწია. ჩრდილოეთის ზღვის წყლებმა თანამედროვე ერესუნის რაიონის ყელი გადარეცხეს და ფართო დაბლობები დაფარეს, რომლის შედეგადაც ბალტიის ზღვა წარმოიშვა.
## რესურსები ინტერნეტში 
*Øresunddirekt - ერესუნის რეგიონის მოსახლეობისათვის ოფიციალური საჯარო საიტი
*Øresund Trends  - ოფიციალური საჯარო გვერდი მუდმივად განახლებადი ინფორმაციით. ინფორმაცია ხელმისაწვდომია ინგლისურ ენაზეც.
*Øresundstid - ერესუნის რეგიონის ისტორია (ინგლისურად, შვედურად, დანიურად)
კატეგორია:დანიის სრუტეები
კატეგორია:შვედეთის სრუტეები
Cerastoderma edule

**Cerastoderma edule** (Cardium edule) — ორსაგდულიანი მოლუსკების სახეობა კარდიიდების ოჯახისა. გავრცელებულია ევროპის თითქმის მთელ სანაპიროსა (ხმელთაშუა ზღვიდან ბარენცის ზღვამდე) და აგრეთვე აფრიკის ჩრდილოეთ-დასავლეთ ნაწილში. ევროპის რიგ ქვეყნებში მოლუსკის ამ სახეობას საკვებად იყენებენ. მოზრდილი ინდივიდის ნიჟარის სიგრძე 5 სმ აღწევს. კუმა-მანიჩის დაბლობის ადგილზე ახლო წარსულში ზღვის სრუტის არსებობას ადასტურებს ამ სრუტის ტერასებზე ნაპოვნი კასპიის ზღვაში მობინადრე მოლუსკის — Cardium edule-ის ნიჟარა.

## რესურსები ინტერნეტში
* ბიოლოგია და ეკოლოგია 

## სქოლიო
კატეგორია:ორსაგდულიანები
ბრომო

**ბრომოს მთა** () — მოქმედი ვულკანი ინდონეზიის კუნძულ იავის აღმოსავლეთ ნაწილში, ტენგერის მასივში. მისი სიმაღლე 2 329 მეტრია, თუმცა იგი მასივის ყველაზე მაღალი მწვერვალი არაა. აღნიშნული მასივი აღმოსავლეთ იავის ერთ-ერთი ყველაზე მონახულებადი ღირსშესანიშნაობაა ტურისტების მიერ. ვულკანი მიეკუთვნება ბრომო-ტენგერ-სეგერუს ეროვნულ პარკს. სახელი *ბრომო* მომდინარეობს ინდუიზმის მთავარი ღმერთის — ბრაჰმას იავური წარმოთქმიდან. 

ბრომოს მთა ვრცელი ვაკის შუაში მდებარეობს, რომელსაც „ქვიშის ზღვას ეძახიან“. იგი 1919 წლიდან დაცული ბუნების ნაკრძალია. ბრომომდე მისასვლელი ყველაზე ადვილი გზა ახლომდებარე სოფელ სემორო-ლავანგიდან მიემართება. აქედან ვულკანამდე ფეხით მისვლა 45 წუთშია შესაძლებელი, მაგრამ ასევე შესაძლებელია ორგანიზებული ჯიპ-ტურის განხორციელება, რომელიც ასევე მოიცავს პენანჯაკანის მთასაც (2 770 მ). „ქვიშის ზღვისა“ და მიმდებარე ვულკანების ხედი ბრომოდან მზის ჩასვლისას იშლება. 

უკანასკნელი ამოფრქვევა 2011 წლის 28 იანვარს მოხდა.

## გალერეა

Image:Mount Bromo panorama.jpg|
Image:Crater_of_Mount_Bromo.JPG|კრატერის ხედი
Image:Riding_up_the_volcano_Mount_Bromo.jpg|ბრომოს კალდერისკენ მიმავალი ბილიკი
Image:Mount_Bromo_eruption_2011_01_22.JPG|2011 წლის ამოფფრქვევა
Image:Semeru Bromo Temple.JPG|

## იხილეთ აგრეთვე
* ბრომო-ტენგერ-სემერუს ეროვნული პარკი

## რესურსები ინტერნეტში
*Photos of the 2010/11 eruption of Bromo  
* Villagers use sarongs to catch offerings thrown by Hindu worshipers into the crater of Mount Bromo

კატეგორია:ინდონეზიის მთები
კატეგორია:ინდონეზიის ვულკანები
როსკილე

**როსკილე** () — ქალაქი დანიაში, კუნძულ ზელანდიაზე, როსკილეს მუნიციპალიტეტის მთავარი ქალაქი. 

როსკილე ძველი ქალაქია და ვიკინგების ხანით თარიღდება, შედის ევროპის უძველეს ქალაქთა ქსელში. წარმოადგენს რეგიონის ეკონომიკურ ცენტრს. 

როსკილეს რკინიგზის სადგური მთავარი გაჩერებაა კოპენჰაგენსა და მის დასავლეთით მდებარე დანიის სხვა რეგიონებს შორის. ქალაქის მოსახლეობა 2012 წლის მონაცემებით 47 828 ადამიანს შეადგენს. 

ქალაქში არსებობს საფეხმავლო ქუჩა, რომელიც ცენტრისკენ ეშვება და გამოირჩევა მრავალი მაღაზიით, რესტორნითა და კაფეთი. დანარჩენი დანიიდან და მსოფლიოდან ტურისტებს რამდენიმე ღირსშესანიშნაობა იზიდავს. ადგილობრივ უნივერსიტეტს აქვს საგანმანათლებლო პროგრამა, რომელიც მსოფლიო მასშტაბით სტუდენტებს საშუალებას აძლევს 1 წლით ისწავლონ. 

ადამ ბრემენელისა და საქსონ გრამატიკოსის ცნობით, 980-იან წლებში დანიის მეფე ჰარლად I ლურჯკბილამ როსკილეში ეკლესია და სამეფო მამული ააგო. საქსონ გრამატიკოსი სახელ როსკილეს ლეგენდარულ მეფე როარს უკავშირებს, რომელიც სავარაუდოდ აქ VI საუკუნეში ცხოვრობდა. ჰარალდი მის მიერვე აგებულ ეკლესიაში დამარხეს, რომლის ადგილასაც დღეს როსკილეს საკათედრო ტაძარი დგას.

## იხილეთ აგრეთვე
*დანიის ქალაქების სია

## რესურსები ინტერნეტში
* Roskilde Domkirke (English version of Danish site) 
* Roskilde Festival website
* Vikingeskibsmuseet (Viking Ship Museum, in Danish) 

## სქოლიო
კატეგორია:დანიის ქალაქები
ჰერნინგი

**ჰერნინგი** () — ქალაქი დანიაში, ცენტრალური იუტლანდიის რეგიონში, ჰერნინგის მუნიციპალიტეტის მთავარი ქალაქი და ადმინისტრაციული ცენტრი. 2012 წლის მონაცემებით მოსახლეობა 46 873 ადამიანს შეადგენს და ამ მხრივ იგი დანიის სიდიდით მე-11 ქალაქია. ჰერნინგში მდებარეობს უდიდესი საგამოფენო ცენტრი მთელს სკანდინავიაში.

## ისტორია 
ჰერნინგი 1800-იან წლებში დაარსდა. ამ პერიოდში შემიჩნეოდა მოსახლეობის ზრდა, რაც დამატებით პროდუქციასა და მომსახურებას მოითხოვდა. შედეგად, ჰერნინგი 
არეალის კომერციის ცენტრად იქცა.

მოგვიანებით, ქალაქის გარშემო განვითარდა ტექსტილის ინდუსტრია და ამ დროისთვის, მრეწველობის ეს დარგი მთავარ ეკონომიკურ საქმიანობას წარმოადგენდა.

1913 წელს ჰერნინგი საბაზრო ქალაქი გახდა.

ორჯერ, 1965 და 2003 წლებში ჰერნინგმა „დანიის წლის ქალაქის“ სტატუსი მიიღო.

## იხილეთ აგრეთვე 
*დანიის ქალაქების სია

## რესურსები ინტერნეტში 
*Webpage of Herning Municipality 

## სქოლიო 
კატეგორია:დანიის ქალაქები
ექსპონატი

მინი|ექსპონატი 
**ექსპონატი** (ლათ. exponatus) — საჩვენებლად გამოფენილი საგანი, რომელიც გამოფენილია მუზეუმში ან გამოფენაზე. აშუქებს ხელოვნების რომელიმე მიმართულების, კულტურული მიღწევის, მეცნიერების, განათლებისა და სხვ. საკითხებს. მრავალი მუზეუმის ექსპონატების გამოფენა კერძო კოლექციების სახით დაიწყო. ჯერ კიდევ რომის იმპერიაში არსებობდნენ მონეტების ცნობილი შემგროვებლები. XX საუკუნეში ეროვნულ მუზეუმებში ინტენსიურად მიმდინარეობდა ნუმიზმატიკური კოლექციების გამოფენა. 

ექსპონატებით მდიდარია საქართველოს ეროვნული მუზეუმებიც. მაგალითად, სიმონ ჯანაშიას სახელობის საქართველოს მუზეუმში 1984 წლისათვის 1 006 520 ექსპონატი ირიცხებოდა, ხოლო სამცხე-ჯავახეთის ისტორიული მუზეუმში 25 ათასზე მეტი ექსპონატია წარმოდგენილი. 

## ლიტერატურა
## სქოლიო
კატეგორია:მუზეუმები
სილკებორგი

**სილკებორგი** () — ქალაქი ცენტრალურ დანიაში, იუტლანდიის ნახევარკუნძულზე, სილკებორგის მუნიციპალიტეტში. 2012 წლის მონაცემებით, მისი მოსახლეობა 42 807 ადამიანს შეადგენს. სილკებორგის განვითარება და თანამედროვე ქალაქად ჩამოყალიბება განაპირობა 1844 წელს მაიკლ დრევსენის მიერ ქაღალდის ფაბრიკის გახსნამ. ქალაქის ჩრდილოეთი და სამხრეთი ნაწილები ერთმანეთისგან ტბითაა გამოყოფილი, რომელიც აღმოსავლეთის მხრიდან მდინარე გუდენს უერთდება.

მთლიანად სილკებორგის მუნიციპალიტეტის მოსახლეობა 89 328 კაცია (2012). ასევე, იგი მიეკუთვნება 1,2 მილიონიან აღმოსავლეთ იუტლანდიის მეტროპოლიურ არეალს.

## იხილეთ აგრეთვე
*დანიის ქალაქების სია

## რესურსები ინტერნეტში
* ოფიციალური საიტი 
* Silkeborg.com
* Hjejlen.com 
* Byopgørelsen (inhabitants cities) latest publications
* Museum Jorn, Silkeborg

## სქოლიო
კატეგორია:დანიის ქალაქები
დოღურაში

**დოღურაში** — სოფელი დასავლეთ საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში (ჩხუტელის ადმინისტრაციული ერთეული).

მდებარეობს მდ. ცხენისწყლის ხეობაში, ზღვის დონიდან 560 მ-ზე, ცაგერიდან 2 კმ-ში. დოღურაშის მიდამოებში 2016-2018 წლების არქეოლოგიურმა კვლევებმა გამოავლინა გვიანი ბრინჯაოს ხანის სპილენძის 20-ზე მეტი სადნობი სახელოსნო (ძვ. წ. XIII-IX საუკუნეები).
## დემოგრაფია
2014 წლის აღწერის მონაცემებით სოფელში ცხოვრობს 13 ადამიანი.

## სქოლიო
კატეგორია:ცაგერის მუნიციპალიტეტის სოფლები
ნესტვედი

**ნესტვედი** () — კომერციული ქალაქი დანიაში, კუნძულ ზელანდიაზე, თავისივე სახელობის მუნიციპალიტეტში. მდებარეობს კოპენჰაგენიდან 1 საათის სავალ მანძილზე. 2012 წლის მონაცემებით მოსახლეობა 41 857 ადამიანს შეადგენს. 

ნესტვედში ფუნქციონირებს მოზარდთა საგანმანათლებლო რამდენიმე ცენტრი, ხუთი დაწყებითი სკოლა.

ნესტვედის არეალი დასახლებული ყოფილა ძვ. წ. 400-500 წლებში. არქეოლოგიური გათხრების შედეგად, აღმოცენილია ამ პერიოდის მასალები, რომლებიც აქ ადამიანთა დასახლებებზე მიუთითებენ. 1135 წელს, ბენედიქტელმა ბერებმა წმინდა პეტრეს ეკლესია ააგეს, რაც ქალაქის დაარსებად მიიჩნევა.

## იხილეთ აგრეთვე
*დანიის ქალაქების სია

## რესურსები ინტერნეტში
* The tourist offices' official guide to the Næstved Region 
* Næstved during 1500 years - history of the town

## სქოლიო
კატეგორია:დანიის ქალაქები
გრავე-სტრანი

**გრავე-სტრანი** () — ქალაქი დანიაში, ზელანდიის რეგიონში, თავისივე სახელწოდების მუნიციპალიტეტში. 2012 წლის მონაცემებით, მისი მოსახლეობა 40 901 ადამიანს შეადგენს. 

ქალაქი მდებარეობს კუნძულ ზელანდიის სამხრეთ ნაწილში, კოპენჰაგენის სიახლოვეს და მიეკუთვნება მის ურბანულ არეალს. 

1960-იან წლებამდე ეს არეალი ძირითადად სასოფლო-სამეურნეო იყო და ქალაქის ბიზნეს-ცენტრების უმრავლესობა სანაპირო გზის გასწვრივ იყო განლაგებული.

## იხილეთ აგრეთვე
*დანიის ქალაქების სია

## რესურსები ინტერნეტში
* Greve Sogn 
* Portalen i Greve 
* Greve Vejviser 

## სქოლიო
კატეგორია:დანიის ქალაქები
ტორნბი

**ტორნბი** () — ქალაქი დანიაში, დედაქალაქის ოლქში, ტორნბის მუნიციპალიტეტის ადმინისტრაციული ცენტრი. 2009 წლის მონაცემებით მოსახლეობა 40 214 ადამიანს შეადგენს. 

## ისტორია
მიუხედავად იმისა, რომ ტორნბის დასახლების ზუსტი თარიღი უცნობია, ერესუნის ხიდის აგების წინ განხორციელებულმა არქეოლოგიურმა ექსპედიციამ ივარადუა, რომ იგი XII საუკუნეში წარმოიქმნა სოფლის სახით, რომელიც ფერმის გარშემო განვითარდა.

XV საუკუნეში, დანიის მეფე კრისტიან II-მ აქ ჰოლანდიელი ახალმოსახლეები მოიწვია. შედეგად, ტორნბისა და მის მეზობელ დრაგერის ისტორიასა და კულტურას მცირე ჰოლანდიური გავლენა ეტყობა.

## იხილეთ აგრეთვე
*დანიის ქალაქების სია

## სქოლიო
კატეგორია:დანიის ქალაქები
იფნარი

სახელწოდება **იფნარი** შეიძლება აღნიშნავდეს:

* იფნარი — სოფელი გაგრის მუნიციპალიტეტში
* იფნარი — სოფელი დმანისის მუნიციპალიტეტში
* იფნარი — სოფელი თეთრიწყაროს მუნიციპალიტეტში
ნოკორნა

**ნოკორნა** (2010 წლის 16 ნოემბრამდე — *„ძველი ოსები“*) — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, ლაფანაანთკარის თემში. მდებარეობს ქართლის ქედის დასავლეთ კალთაზე. მდინარე აბანოსხევის მარცხენა მხარეს. ზღვის დონიდან 1120 მ. დუშეთიდან 21 კმ.

## დემოგრაფია
2014 წლის აღწერის მონაცემებით სოფელში ცხოვრობს 86 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ფოლადაანთკარი

**ფოლადაანთკარი** — სოფელი აღმოსავლეთ საქართველოში, ქვემო ქართლის მხარის გარდაბნის მუნიციპალიტეტში.

## დემოგრაფია
2014 წლის აღწერის მონაცემებით სოფელში ცხოვრობს 694 ადამიანი.

## სქოლიო
კატეგორია:გარდაბნის მუნიციპალიტეტის სოფლები
ლექობალე (ჩხოროწყუს მუნიციპალიტეტი)

**ლექობალე** — სოფელი დასავლეთ საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, ჭოღის თემში (სოფლები: ლექობალე, მეორე ჭოღა, პირველი ჭოღა).

## დემოგრაფია
2014 წლის აღწერის მონაცემებით სოფელში ცხოვრობს 76 ადამიანი.

## სქოლიო
კატეგორია:ჩხოროწყუს მუნიციპალიტეტის სოფლები
ეცის ყინულის კაცი

**„ეცის ყინულის კაცი“** ( ) — ადამიანის ბუნებრივი მუმია. წარმოადგენს ალპებში ნაპოვნ ენეოლითის ხანის ადამიანის ყინულოვან მუმიას, რომელსაც მიაკვლიეს 1991 წელს ეცტალის ალპებში, ავსტრიისა და იტალიის საზღვარზე. იგი ცხოვრობდა დაახლოებით 5300 წლის წინ. მუმია გადაიტანეს ინსბრუკის უნივერსიტეტში, სადაც იგი დასახელდა როგორც პირველყოფილი ადამიანი. ევროპაში ადამიანის უძველესი ბუნებრივი მუმიაა.

მუმია იპოვეს 1991 წლის 19 სექტემბერს ნიურნბერგელმა ტურისტებმა ჰელმუტ და ერიკ სიმონებმა, მწვერვალ სიმილაუნის კალთებზე. თავდაპირველად მიიჩნიეს, რომ იგი ალპინისტის სხეულია. თუმცა მეორე დღეს მთის ჟანდარმისა და ალპური თავშესაფრის დარაჯის ძალისხმევით ცდილობდნენ ყინულში ჩაფლული მუმიის ამოყვანას არქეოლოგიური ინსტრუმენტების გარეშე; მუმია იმდენად იყო ჩაყინული ყინულში, რომ მათ დასჭირდათ პნევმატიკური დრელისა და ყინულმჭრელის გამოყენება, რის შედეგადაც დაზიანდა მუმიის თეძო. მოგვიანებით, მუმია მოინახულა 8 ჯგუფმა, რომელთა შორის იყვნენ ცნობილი ალპინისტები ჰანს კამერლანდერი და რაინჰოლდ მესნერი.

სხეული დეტალურად იქნა შესწავლილი. ამჟამინდელი შეფასების თანახმად, „ეცის ყინულის კაცი“ სიცოცხლის ბოლო წლებში სიმაღლეში იყო დაახლოებით 165 სმ, იწონიდა დაახლოებით 50 კგ-ს. გარდაიცვალა დაახლოებით 45 წლის ასაკში. მუმიის წონა აღმოჩენისას მხოლოდ 13.750 კგ-ს შეადგენდა. 2012 წლის მაისში მეცნიერებმა განაცხადეს, რომ მუმიის სისხლის უჯრედები ჯერ კიდევ დაუზიანებელია და შესაბამისად წარმოადგენს ოდესმე იდენტიფიცირებულ უძველესი სისხლის უჯრედებს. „ეცის ყინულის კაცი“ გარდაიცვალა მხარზე მიღებული ჭრილობით, სისხლდენით.

ნანოტექნოლოგიისა და ატომურ-ძალისმიერი მიკროსკოპის მეშვეობით მუმიაში აგრეთვე აღმოაჩინეს ფიბრინი — გაუხსნელი ცილოვანი ნივთიერება, რომელიც წარმოიქმნება სისხლის შედედებისას. სხეული და მასთან დაკავშირებული ნივთები სამხრეთ ტიროლის არქეოლოგიურ მუზეუმში ინახება.

## სქოლიო
კატეგორია:არქეოლოგიური არტეფაქტები
კატეგორია:მუმიები
კატეგორია:ანთროპოლოგია
მიშელ-გაბრიელ პაკარი

მინი|მიშელ-გაბრიელ პაკარი
**მიშელ-გაბრიელ პაკარი** ( დ. 1757 — გ. 1827) — ფრანგი ექიმი და ალპინისტი, სარდინიის სამეფოს მოქალაქე. დაიბადა შამონში, ნოტარიუსის ოჯახში. ქალაქებს ტურინსა და პარიზში შეისწავლა მედიცინა. დიდ ინტერესს იჩენდა ბოტანიკისა და მინერალების მიმართ. 1786 წელს შვეიცარიელ ალპინისტთან ჟაკ ბალმასთან ერთად ასვლა განახორციელა ალპების უმაღლეს მწვერვალ — მონბლანზე (4807 მ), რითაც მოგვიანებით ალპინიზმს ჩაეყარა საფუძველი. მოგვიანებით პაკარმა ცოლად ჟაკ ბალმას და შეირთო და გახდა მოსამართლე.

## სქოლიო
კატეგორია:ფრანგი მთამსვლელები
კატეგორია:დაბადებული 1757
კატეგორია:გარდაცვლილი 1827
ქოჩების ტბა

**ქოჩების ტბა** — მომცრო ტბა აღმოსავლეთ საქართველოში, დედოფლისწყაროს მუნიციპალიტეტში. მდებარეობს შირაქის ვაკესა და ივრის ზეგანს შორის, ზღვის დონიდან 775 მ სიმაღლეზე. სარკის ფართობი 0,38 კმ², წყლის მოცულობა 1 060 200 მ³, წყალშემკრები აუზის ფართობი 1,3 კმ². მაქსიმალური სიღრმე 3,2 მ, საშუალო სიღრმე 2,8 მ. ტბა გაუდინარია. წყალი მომლაშოა (6,9 გრ/ლ). ქოჩების ტბის ჩრდილო-აღმოსავლეთით მდებარეობს პატარა ტბა.

## იხილეთ აგრეთვე
* საქართველოს ტბები

## სქოლიო
კატეგორია:კახეთის მხარის ტბები
ტერმიტები

**ტერმიტები** () — მწერების რიგი, რომელთაც არასრული გარდაქმნა ახასიათებთ. მათთვის ნიშანდობლივია საზოგადოებრივი ცხოვრების ნირი. სახეობათა ფარგლებში აღინიშნება სქესობრივი და „კასტური“ პოლიმორფიზმი. ტერმიტების ოჯახში რამდენიმე ასეულიდან რამდენიმე მილიონამდე მწერია. ოჯახი შედგება დედლისა და მამლის („სამეფო წყვილი“) ან მათი შემცვლელი ნეოტენიური სქესობრივი ინდივიდებისაგან, დიდი და პატარა „ჯარისკაცებისა“ და „მუშებისაგან“. უმდაბლეს ტერმიტებში ნამდვილი „მუშების“ ნაცვლად არიან მატლები — ფსევდოერგატები.
მინი|მარცხნივ|ტერმიტების ბუდე 
ზოგ ტერმიტებს საერთოდ არ ჰყავს „ჯარისკაცები“. ზრდასრულ სქესობრივ ინდივიდებს აქვთ 2 წყვილი წაგრძელებული ნაზი ფრთა, რომლებიც საქორწინო ფრენის შემდეგ სცვივათ. აქვთ ფასეტური თვალები, ზოგის განუვითარებელია, ზოგს სულ არ აქვს. ტერმიტების ნაწლავებში ვითარდება სიმბიოზური უმარტივესები, რომელთა მეშვეობითაც ტერმიტები ითვისებენ ხის უჯრედისს. ზოგი ტერმიტები იკვებება მხოლოდ სოკოებით, რომლებსაც ისინი „სოკოს ბაღებში“ ამრავლებენ. ოჯახის საფუძველია „სამეფო წყვილი“, რომლის სიცოცხლის ხანგრძლივობა რამდენიმე ათეულამდე წელია, თვითონ ოჯახმა კი შეიძლება მრავალ ათეულ წელს იარსებოს.

მუშა ინდივიდები ამარაგებენ ოჯახს საკვებით, აშენებენ ბუდეებსა და გადასასვლელებს. მათი ბუდეები მრავალფეროვანია როგორც ფორმის, ისე ზომის მიხედვით, მაგალითად, ზოგი ტროპიკული სახეობის ბუდის სიმაღლე 15 მ აღწევს. ტერმიტები მოიცავს 2600-მდე სახეობას, რომლებიც გაერთიანებულია 6 ოჯახში. გავრცელებული არიან ძირითადად ტროპიკებში, ნაწილობრივ სუბტროპიკებში. გვხვდება აგრეთვე კავკასიის შავი ზღვის სანაპიროზე. ტერმიტები შლიან მერქანსა და სხვა მასალას, აფრიკასა და ინდოეთში აზიანებენ სასოფლო-სამეურნეო კულტურებს.

## რესურსები ინტერნეტში
* ტერმიტები – ენციკლოპედია ბრიტანიკა 

## ლიტერატურა
* Grasse P. P., Ordre des isopteres au termites, წგნ.: Traite de zoologie, t. 9, P., 1949; 
* Goetsch W., Vergleichende Biologie der Insecten — Staaten, Lpz., 1953;
* Harris V., Termites, their recoghition and control, L., 1961.

კატეგორია:ტერმიტები
ცერმატი

**ცერმატი** () — თემი შვეიცარიაში. ქვეყნის ერთ-ერთი ყველაზე სახელგანთქმული კურორტი. მდებარეობს ვალეს კანტონის სამხრეთ ნაწილში, იტალიის საზღვრის სიახლოვეს, ზღვის დონიდან 1616 მ სიმაღლეზე. გარშემორტყმულია პენინის ალპების ოთხიათასიანი სიმაღლის მწვერვალებით, მათ შორის დიუფურის პიკითა (4634 მ) და მატერჰორნით (4478 მ). განთქმულია როგორც ალპინიზმისა და სამთო-სათხილამური სპორტის ცენტრი.

2010 წლის აღწერით ცერმატის მუდმივი მოსახლეობა შეადგენს 5,720 ადამიანს, თუმცა აღნიშნული რიცხვი რყევადია, რაც ამ სოფელში ტურისტების დასახლებით არის განპირობებული. ადგილობრივი ეკონომიკა დაფუძნებულია ტურიზმზე და შესაბამისად, ცერმატის მოსახლეობის დიდი ნაწილის სამუშაო ადგილს სასტუმროები და რესტორნები შეადგენენ. მოსახლეობის 1/3 ადგილობრივი მკვიდრია, ე.ი. დაბადებულია თვით ცერმატში, ხოლო დანარჩენი ნაწილი ჩამოსულია საზღვარგარეთიდან.

ტერმინი „ცერმატი“ წარმოსდგება ალპური მდელოებისაგან. თავდაპირველად გაჩნდა სახელწოდება „Zur Matte“ (მდელოზე), ხოლო მოგვიანებით „ცერმატი“ ეწოდა. 1495 წლამდე ცერმატი რუკებზე არ იყო გამოსახული. ამ ადგილზე ადრე არსებობდა დასახლება *პრაბორნოსა* თუ *პრატო-ბორნოს* სახელწოდებით, რომლებიც რუკებზე XIII საუკუნის დასწისში არიან გამოსახული. აოსტის ხეობაში მყოფი ფრანგულ ენაზე მოსაუბრე ხალხი ცერმატს *პრაბორნეს* სახელწოდებით იცნობდა.

## რესურსები ინტერნეტში
* ოფიციალური საიტი  
* ცერმატი – ენციკლოპედია ბრიტანიკა 

კატეგორია:შვეიცარიის თემები
რიო-დე-ჟანეიროს ბოტანიკური ბაღი

**რიო-დე-ჟანეიროს ბოტანიკური ბაღი** () — ბოტანიკური ბაღი რიო-დე-ჟანეიროში, ჟარდიმ-ბოტანიკუს რაიონში, სამხრეთის ზონაში. 

ბაღში წარმოდგენილია ბრაზილიური და უცხოური ფლორის მრავალსახეობა. დაახლოებით 6 500 ჯიში (ზოგიერთი საფრთხის ქვეშ მყოფიც) 54 ჰექტარ ფართობზეა გადანაწილებული, მოქმედებს რამდენიმე მწვანე სახლიც. ბაღში ასევე განთავსებულია ისტორიული, ხელოვნებისა და არქეოლოგიურ მნიშვნელობის მონუმენტები. ასევე დიდი მნიშვნელობას ატარებს კვლევითი ცენტრი, რომელშიც ფუნქციონირებს ბოტანიკაზე სპეციალიზებული ყველაზე სრულყოფილი ბიბლიოთეკა მთელს ბრაზილიაში, სადაც 32 000 ტომი ინახება. 

ბოტანიკური ბაღი 1808 წელს პორტუგალიის მეფე ჟუან VI-მ დააარსა. თავდაპირველად აქ სხვადასხვა მცენარის აკლიმატიზაცია მიმდინარეობდა, საჯაროდ კი 1822 წელს გაიხსნა. ამჟამად, ღიაა ყოველდღე, დღის განმავლობაში, გარდა 25 დეკემბრისა და 1 იანვრისა. 

140 ჰექტარიანი პარკი გადაჭიმულია კორკოვადოს მთის დაბლა, ქრისტეს ქანდაკების მარჯვენა მკლავის ქვეშ. ტროპიკულ და სუბტროპიკულ მცენარეთა 6 500 სახეობას შორისაა 900 პალმის ხე. შესასვლელიდან ბაღებამდე მიამართება 750 მეტრიანი ქუჩა, რომლის გასწვრივაც დარგულია 134 პალმა. კულტივირებულია პარკის მხოლოდ 40%, დანარჩენ ნაწილში ვრცელდება ატლანტიკური ტყე, რომელიც კორკოვადოს ფერდობებისაკენ მიიწევს. ბოტანიკურ ბაღს სახელმწიფო იცავს, 1992 წელს კი იუნესკომ ბიოსფერულ ნაკრძალად გააფორმა. 

2012 წელს, იუნესკომ ბაღი რიო-დე-ჟანეიროს სხვა, მიმდებარე ლანდშაფტთან ერთად მსოფლიო მემკვიდრეობის სიაში შეიტანა.

## რესურსები ინტერნეტში
* Research Institute of Rio de Janeiro Botanical Gardens (in Portuguese) 
* A review on the botanical gardens Rio De Janiero. 

კატეგორია:რიო-დე-ჟანეირო
კატეგორია:ბოტანიკური ბაღები
ბალერუპი

**ბალერუპი** () — ქალაქი დანიაში, დედაქალაქის ოლქში, კუნძულ ზელანდიაზე, ბალერუპის მუნიციპალიტეტის ცენტრი. 

ქალაქი კოპენჰაგენის ჩრდილო-დასავლეთ გარეუნაბში მდებარეობს და მის ურბანულ არეალს მიეკუთვნება.

## დაძმობილებული ქალაქები
* იამსა, ფინეთი
* ისტ-კილბრაიდი (შოტლანდია, გაერთიანებული სამეფო)
* პრაღა 10 (ჩეხეთი)

## იხილეთ აგრეთვე
*დანიის ქალაქების სია

## რესურსები ინტერნეტში
## სქოლიო
კატეგორია:დანიის ქალაქები
ფრედერისია

**ფრედერისია** () — ქალაქი დანიაში, იუტლანდიის ნახევარკუნძულის აღმოსავლეთ ნაწილში, ფრედერისიის მუნიციპალიტეტში. ქალაქი 1650 წელს დანიის მეფე ფრედერიკ III-მ დააარსა და სახელიც სწორედ მის პატივსაცემად ეწოდა. 

2012 წლის მონაცემებით, საკუთრივ ქალაქის მოსახლეობა 39 797 ადამიანს შეადგენს, მთლიანი მუნიციპალიტეტის კი 50 193-ს. 

## ისტორია
ოცდაათწლიანმა ომმა დაუცველ იუტლანდიას გამანადგურებელი შედეგები მოუტანა, რის შემდეგაც მეფე კრისტიან IV-მ გააანალიზა, რომ საჭირო იყო მძლავრი ციხესიმაგრის აგება და გადაწყვიტა, რომ ეს პროექტი შეერწყა თავის გეგმასთან, რომლის მიხედვითაც იუტლანდიაში ის დიდი ქალაქის აშენებას გეგმავდა. 

თავდაცვითი ნაგებობა მან თანამედროვე ფრედერისიის სიახლოვეს ააგო, მოსახერხებელ ადგილას, რომელიც მტრის შემოტევებს კარგად მოიგერიებდა. თუმცა, იმის გამო, რომ ეს ნაგებობები უბადლო არ იყო, იუტლანდიაში შვედი ფელდმარშალი ლენარტ ტორტენსონი შემოიჭრა, რომელმაც თავდაცვითი ნაგებობები ადვილად გაარღვია. ფორტიფიკაციების გეგმა საბოლოოდ ფრედერიკ III-მ დაასრულა.

1650 წლის 15 ოქტომბერს, მეფემ ხელი მოაწერა დოკუმენტს დასახლებისთვის ქალაქის პრივილეგიების მინიჭების შესახებ და სწორედ ამის შემდეგ, ახალი ციხესიმაგრის მშენებლობა დაიწყო. 1651 წელს ქალაქს ფრედერიკსოდი ეწოდა, 1664 წლის 22 აპრილს კი ამჟამინდელი სახელი — ფრედერისია

## იხილეთ აგრეთვე
*დანიის ქალაქების სია

## რესურსები ინტერნეტში
* Dansk Center for Byhistorie - Fredericia
* DR Undervisning: Fredericia og Treårskrigen 
* Kirker i Fredericia  hos *danmarkskirker.natmus.dk (Danmarks Kirker, Nationalmuseet)*

## სქოლიო
კატეგორია:დანიის ქალაქები
დენის რომედალი

**დენის რომედალი** (დ. 22 ივლისი, 1978 კოპენჰაგენი, დანია) — დანიელი ფეხბურთელი, „ბრონდბიუს“ და დანიის ეროვნული ნაკრების მარჯვენა მცველი. ეროვნულ ნაკრებში ჩატარებული აქვს 118 მატჩი და გატანილი აქვს 21 გოლი. ის ნაკრებში იყო გამოძახებული 2002 წლის მსოფლიო ჩემპიონატზე, 2004 წლის ევროპის ჩემპიონატზე, 2010 წლის მსოფლიო ჩემპიონატზე და 2012 წლის ევროპის ჩემპიონატზე. 2007 და 2010 წლებში დასახელებული იყო დანიის წლის ფეხბურთელად.

## რესურსები ინტერნეტში
*Voetbal International profile 
*
*Danish national team profile 
*FootballDatabase career stats

## სქოლიო
კატეგორია:დაბადებული 1978
კატეგორია:დანიელი ფეხბურთელები
კატეგორია:ამსტერდამის აიაქსის ფეხბურთელები
კატეგორია:ბრონდბიუს ფეხბურთელები
კატეგორია:დაბადებული 22 ივლისი
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ერესუნის ხიდი

thumb|350px|ორესუნის ხიდ-გვირაბი
**ერესუნის ხიდი** (დან. Øresundsbroen, შვედ. Öresundsbron) — კომბინირებული ხიდ-გვირაბი ერესუნის უბეზე ორხაზიანი რკინიგზითა და ოთხხაზიანი საავტომობილო გზით. ეს ყველაზე გრძელი კომბინირებული ხიდ-გვირაბია ევროპაში, რომელიც დანიის დედაქალაქ კოპენჰაგენსა და შვედეთის პორტ მალმეს აკავშირებს. ხიდი და გვირაბი საერთაშორისო ევროპული საავტომობილო მარშრუტის E20-ის  და ერესუნის სარკინიგზო ხაზის ნაწილს წარმოადგენს. დიდი ბელტის ხიდისა და ერესუნის ხიდის მეშვეობით ერთმანეთს დაუკავშირდა კონტინენტური ევროპა და სკანდინავიის ნახევარკუნძული. პროექტი დანიურმა საარქიტექტურო ფირმა „დისინგ-ვეიტლინგმა“ დააპროექტა (Dissing + Weitling).

ერესუნის ხიდი შვედეთ-დანიის საზღვარს კვეთს, მაგრამ შენგენის ხელშეკრულების წყალობით ამ ქვეყნებს შორის საპასპორტო რეჟიმი არ არსებობს. საბაჟო შემოწმება ჩვეულებრივ სტენდებთან ხდება, შვედეთში შემსვლელთათვის ხიდზე გადავლის საფასურია გადასახდელი, დანიაში შესვლა კი უფასოა. 
ხიდის მშენებლობა დაიწყო 1995 წელს, ხოლო ექსპლუატაციაში გადაეცა 2000 წლის 1 ივლისს.
thumb|ხედი მალმედან
thumb|ერესუნის ხიდი თანამგზავრიდან

## რესურსები ინტერნეტში 
* ერესუნი 

კატეგორია:დანიის ხიდები
კატეგორია:შვედეთის ხიდები
კატეგორია:მალმე
გიორგი თუხარელი (მრავალმნიშვნელოვანი)

საკუთარი სახელი **გიორგი თუხარელი** შეიძლება აღნიშნავდეს შემდეგ პიროვნებათაგან ერთ-ერთს:

* გიორგი თუხარელი — ქართველი სამხედრო მოღვაწე.
* გიორგი თუხარელი —  ქართველი ინჟინერი, ემიგრანტი. 

თუხარლები
რედოვრე

**რედოვრე** () — ქალაქი დანიაში, დედაქალაქის ოლქში, რედოვრეს მუნიციპალიტეტის ადმინისტრაციული ცენტრი. მიეკუთვნება კოპენჰაგენის მეტროპოლიურ არეალს. 2009 წლის მონაცემებით, ქალაქის მოსახლეობა 36 228 ადამიანს შეადგენს.

ქალაქი ძირითადად მოიცავს საგარეუბნო სახლებსა (სამხრეთით) და მსუბუქი მრეწველობის არეალებს (ჩრდილოეთით). გამოირჩევა მრავალი პატარა გამწვანებული ტერიტორიით. ფუნქციონირებს ხუთი საჯარო და ერთი კერძო სკოლა.

რედოვრე ფაქტობრივად კოპენჰაგენის ცენტრალურ-დასავლეთი გარეუბანია; აღმოსავლეთით ესაზღვრება ფრედერიკსბერგი, დასავლეთით გლოსტრუპი, ჩრდილოეთით ერლევი, სამხრეთით კი ბრენბი და ვიდოვრე.

დამოუკიდებელ მუნიციპალიტეტად რედოვრე 1901 წელს ჩამოყალიბდა.

## იხილეთ აგრეთვე
*დანიის ქალაქების სია

## რესურსები ინტერნეტში
* ოფიციალური საიტი

## სქოლიო
კატეგორია:დანიის ქალაქები
ჰელვეციური შარიაჟი

მინი|ალპების გეოლოგიური რუკა. მომწვანო ზოლი ჰელვეციური ზონაა 
**ჰელვეციური შარიაჟი** () — შარიაჟების სერია ალპების დასავლეთ ნაწილში, ჰელვეციური ზონის ნაწილი. შედგება მეზოზოური ასაკის კირქვების, ფიქლებისა და მერგელებისაგან, რომლებიც თავდაპირველად აკუმულირებული იყვნენ ევროპის კონტინენტის სამხრეთ მატერიკულ მხარეზე. ალპური დანაოჭების დროს შეცოცება განიცადეს ჩრდილოეთის მიმართულებით და ამავდროულად ექვემდებარებოდნენ შიდა დეფორმაციას ნაწევებისა და შეცოცების სახით. გავრცელებულია აარისა და მონბლანის მასივებზე და სხვ.

## ლიტერატურა 
* M. P. Gwinner: Geologie der Alpen. 2. Auflage. Schweizerbart, Stuttgart 1978, ISBN 978-3-510-65315-7.

კატეგორია:ალპების გეოლოგია
გრიუნზეე

**გრიუნზეე** () — მომცრო ტბა სამხრეთ გერმანიაში. მდებარეობს კენიგსზეეს სიახლოვეს, ზღვის დონიდან 1474 მ სიმაღლეზე. მიწისქვეშა გზით უკავშირდება კენიგსზეეს ტბას. მაქსიმალური სიღრმე 9,2 მ, საშუალო სიღრმე 5,2 მ. ფართობი 3.92 *ჰა*. კარსტული წარმოშობისაა. 

## იხილეთ აგრეთვე
* გერმანიის ტბების სია 

## რესურსები ინტერნეტში
* გრიუნზეე – ინფორმაცია 
* გრიუნზეე – ინფორმაცია 

კატეგორია:გერმანიის ტბები
კეგე

**კეგე** () — ქალაქი და საზღვაო პორტი დანიაში, კუნძულ ზელანდიაზე, კოპენჰაგენიდან 39 კმ-ით სამხრეთ-დასავლეთით. წარმოადგენს კეგეს მუნიციპალიტეტის უმთავრეს ქალაქს. 2012 წლის მონაცემებით, ურბანულ არეალში 35 295 ადამიანი ცხოვრობს. 

ბუნებრივმა ნავსადგომმა და სტრატეგიულმა მდებარეობამ კეგეს საბაზრო ქალაქად ჩამოყალიბებას შეუქყო ხელი. დღეისათვის, კარგადაა შემონახული ქალაქის ძველი ნაწილი, სადაც უამრავი ნახევრად ხის სახლია.

კეგე კოპანჰაგენის მეტროპოლიურ არეალშია მოქცეული და მას ტრამვაის სისტემით უკავშირდება. ქალაქის გავლით მიმდინარეობს ახალი სარკინიზგსო ხაზის მშენებლობა, რომელიც კოპენჰაგენსა და რინგსტედს დააგავშირებს, მშენებლობის დასრულება 2018 წლისთვისაა დაგეგმილი. შედეგად, კეგე დანიის სატრანსპორტო სისტემის კვანძად იქცევა. 

## ისტორია
კეგე ოფიციალურად 1288 წელს დაარსდა, როდესაც ის საბაზრო ქალაქი გახდა, საეკლესიო ცენტრ ქალაქ როსკილეს საპირისპიროდ. შუა საუკუნეების გვიანდელ პერიოდში კეგე მნიშვნელოვანი სავაჭრო ქალაქი იყო.

## იხილეთ აგრეთვე
*დანიის ქალაქების სია

## რესურსები ინტერნეტში
* კეგეს ისტორიული რუკები

## სქოლიო
კატეგორია:დანიის ქალაქები
გუდენო

ს ტბასთან ახლოს.]]

**გუდენას მდინარე**  () — დანიის უგრძესი მდინარე. მდებარეობს იუტლანდიაში. მიედინება 176 კმ-ზე ტინეტ-კრატიდან ვეილეს მუნიციპალიტეტში, ნორე-სნიდის და ტორინგ-ულდუმს შორის. 

გუდენა წარმოიქმნა 15 000 წლის წინ, უკანასკნელი გამყვინვარების დროს.

## იხილეთ აგრეთვე
*დანიის მდინარეები

კატეგორია:დანიის მდინარეები
Wikitravel

**Wikitravel** — ტურისტული ინტერნეტ-გზამკვლევი, რომელიც ვიკი-ტექნოლოგიებზეა დაფუძნებული. გაეშვა 2003 წელს, ევან პროდრომუსა და მაიკლ ენ ჯენკინსის მიერ. 2006 წელს, სავაჭრო ნიშანი და სერვერები მედია-კომპანია Internet Brands-მა შეიძინა და მოგვიანებით, საიტზე რეკლამირება გააუმჯობესა. 2007 წელს, ვიკიტრეველმა Webby Award-ის ჯილდო მიიღო, როგორც საუკეთესო სამოგზაურო ვებ-გვერდმა. ამავე წელს, ვიკიტრეველის დამფუძნებლებმა დაიწყეს პროექტი Wikitravel Press, რომელიც საიტზე არსებულ სამოგზაურო გზამკვლევ მასალებს აქვეყნებს. პირველი დაბეჭდილი გზამკვლევი 2008 წლის 1 თებერვალს გამოვიდა.

## რესურსები ინტერნეტში
* მთავარი გვერდი (*ინგლისური ვერსია*)
* Wikitravel Press 

## სქოლიო
კატეგორია:საიტები
სუსა

**სუსა** () — მდინარე დანიაში.  მდებარეობს კუნძულ ზელანდიაზე. სიგრძე 83 კმ. ერთვის მდინარე ტისტრაფს. 

## იხილეთ აგრეთვე
*დანიის მდინარეები

კატეგორია:დანიის მდინარეები
ვიბორგი (დანია)

**ვიბორგი** () — ქალაქი დანიაში, ცენტრალურ იუტლანდიაში. ვიბორგის მუნიციპალიტეტისა და ცენტრალური იუტლანდიის ადმინისტრაციული ცენტრი, მდებარეობს რეგიონის ჩრდილოეთით. ვიბორგში ფუნქციონირებს იუტლანდიის უზენაესი სასამართლო. ვიბორგის მუნიციპალიტეტი დანიის სიდიდით მეორე მუნიციპალიტეტია, რომელიც მოიცავს ქვეყნის მთლიანი მიწის ფართობის 3.3%-ს. საკუთრივ ქალაქის ფართობია (კომუნის ტერიტორიის გამოკლებით) — 1474,05 კმ². ქალაქის მოსახლეობა შეადგენს 42 234 ადამიანს (2023 წლის მონაცემებით).

## ისტორია
ვიბორგი დანიის ერთ-ერთი უძველესი ქალაქია, ვიკინგების ნამოსახლარები VIII საუკუნით თარიღდება. ცენტრალურმა მდებარეობამ შუა საუკუნეებში ქალაქს უდიდესი სტრატეგიული მნიშვნელობა შესძინა, მნიშვნელოვანი იყო მისი როლი პოლიტიკური და რელიგიური თვალსაზრისითაც. ერთ დროს, ვიბორგში აღმართული იყო ციხესიმაგრე. სახელი მომდინარეობს ორი სიტყვის შერწყმის შედეგად *ვიი* (Wii) ნიშნავს წმინდა დგილს, *ბერგ* (berg) კი ბორცვს.

## ღირსშესანიშნაობები
ქალაქი ცნობილია თავისი საკათედრო ტაძრით, რომლის მშენებლობაც 1130 წელს დაიწყო და 50 წელი გაგრძელდა. მისი შენობა მთლიანად დაიწვა და რამდენჯერმე აღადგინეს, ბოლოჯერ 1864–1876 წლებში. თავდაპირველი ტაძრიდან შემორჩენილია მხოლოდ მისი საძვალე. ტაძარი ცნობილია დანიელი მხატვრის იოაკიმ სკოვგაარდის (1856–1933) ბიბლიურ სიუჟეტებზე შექმნილი ფრესკებით. ტაძრის გვერდითვე მდებარეობს სკოვგაარდის მუზეუმი, რომელიც 1937 წელს დაარსდა.

პროტესტანტული რეფორმაციის დაწყებამდე ვიბორგში მდებარეობდა ხუთი მონასტერი, დაახლოებით 12 სამრევლო ეკლესია, რამდენიმე სამლოცველო და თავად საკათედრო ტაძარი, რომელთაგან დღესდღეობით მხოლოდ საკათედრო ტაძარი და ფრანცისკანელთა და დომინიკელთა მონასტრების რამდენიმე ნაშთიღაა შემორჩენილი.

## გალერეა

Image:Viborg - Sct. Mogens Gade.JPG|
Image:Viborg domkirke 2007-11-10 edited.jpg|კათედრალი
Image:Viborg-domkirke-kor.jpg|სკოვგაარდის მუზეუმი
Image:Viborg - udsigt mod Søndre Sogns Kirke.JPG|

## გამოჩენილი ადამიანები
* წმინდა კიელდი (, ; 1100–1150) — მე-12 საუკუნის დანიელი სასულიერო პირი. მას თაყვანს სცემენ როგორც წმინდანს დანიაში, როგორც კათოლიკეები, ასევე დანიელი ლუთერანები. წმინდანად შერაცხეს 1188 წელს.
* ნილს კაასი (; 1534–1594) — დანიელი სახელმწიფო მოღვაწე და პოლიტიკოსი, დანიის კანცლერი (1573–1594). დანიისა და ნორვეგიის რეგენტი. კოპენჰაგენის უნივერსიტეტის რექტორი.
* ვიტუს პედერსენ ბერინგი (; 1617–1675) — დანიელი პოეტი (წერდა ლათინურად) და ისტორიკოსი.
* კარლ გოტლობ რაფნი (; 1769–1808) — დანიელი მეცნიერი (ბოტანიკოსი, ექიმი, ფიზიკოსი, ქიმიკოსი, მინერალოგი) და საჯარო მოხელე.
* გუდრუნ ჰოულბერგი (; 1889–1940) — დანიელი მსახიობი, ითამაშა 40-ზე მეტ ფილმში 1910-დან 1934 წლამდე.
* ოლაფ ვიგჰორსტი (; 1899–1988) — დანიელი მხატვარი, ფერმწერი.
* მორტენ ლუნდი (; დ. 13 სექტემბერი, 1972) — მუსიკოსი, ჯაზის შემსრულებელი დანიელი დრამერი.
* ჰენრიკ დალსგარდი (; დ. 27 ივლისი, 1989) — დანიელი ფეხბურთელი, მცველი. 2018 წლის მსოფლიო ჩემპიონატის მონაწილე დანიის ეროვნული ნაკრების შემადგენლობაში.

## იხილეთ აგრეთვე
*დანიის ქალაქების სია

## რესურსები ინტერნეტში
* Viborgs Historie
* Viborgs hjemmeside
* Dansk Center for Byhistorie - Viborg

## სქოლიო
კატეგორია:დანიის ქალაქები
Cardamine bellidifolia

**Cardamine bellidifolia** (*სინონ.* Cardamine alpina) — მცენარეთა სახეობა კომბოსტოსებრთა ოჯახისა. სიმაღლე დაახლოებით 5 სმ აღწევს. მუქი-მომწვანო ფერის  ფოთლები  აქვს. მრავალწლოვანი შიშველი მცენარეებია. ღერო (0.5) 1-4 (10) სმ სიმაღლისაა. 

გვხვდება უმეტესწილად მაღალმთიანეთში, ქვიან ფერდობებზე, ზღვის დონიდან 2000 მეტრზე ზევით. გავრცელების არეალია: ევროპა, აზია, ჩრდილოეთი ამერიკა.

## სქოლიო
კატეგორია:კომბოსტოსებრნი
დანიის მდინარეების სია

thumb|right|250px|გუდენა
thumb|right|250px|სტორა
thumb|right|250px|ოდენსე
**დანიის მდინარეები** ქმნიან ხშირ ქსელს დანიის ვაკე ადგილებში. მდინარეები როგორც წესი, წვიმის წყლით საზრდოობენ. მდინარეთა უმრავლესობა გამოსადეგარია ნაოსნობისთვის, რომლებიც უერტებიან დანიის მთავარ მდინარეს — გუდენას. დადიან მხოლოდ ტურისტული ხომალდები. გეოგრაფიულად ყველაზე მეტი მდინარე თავმოყრილია ბორცვიან რაიონებში ცენტრალური იუტლანდიაში.

## დიდი მდინარეების სია 
დანიის მდინარეების სია ასეთია:

## სქოლიო
გრენლანდიის გერბი

**გრენლანდიის გერბი** — დანიის ავტონომიური პროვინციის გრენლანდიის ოფიციალური სახელმწიფო სიმბოლო.

## აღწერა 
გერბზე გამოსახულია თეთრი პოლარული დათვი ლურჯ ფონზე. პოლარული დათვი მკაცრი ზამთრის კლიმატის და ეროვნული ფაუნის სიმბოლოა, ხოლო ლურჯი ფონი აღნიშნავს ჩრდილოეთის ყინულოვან და ატლანტის ოკეანეს, რომელიც ყოველი მხრიდან გარს აკრავს კუნძულს. გერბის ავტორია გრენლანდიელი მხატვარი იენს როსინგი.

## რესურსები ინტერნეტში 
*გრენლანდია
*ფაქტები გრენლანდიის შესახებ 

## იხილეთ აგრეთვე 
* დანიის გერბი
* გრენლანდიის ჰიმნი
* გრენლანდიის დროშა

კატეგორია:გერბები დათვის გამოსახულებით
კატეგორია:გრენლანდიის ეროვნული სიმბოლოები
კატეგორია:გერბები ანბანის მიხედვით
გუტაპერჩი

[მინი|[Palaquium gutta.]]
**გუტაპერჩი** ( < მალაიურიდან getah – ფისი და pertja – ხე, რომელიც არღვევს ამ ფისს, აგრეთვე კუნძულ სუმატრის ერთ-ერთი სახელწოდება) — ზოგიერთი წებოვანი მცენარის გამაგრებული წვენი, ტყავის მსგავსი; იყენებენ ტექნიკაში. 50-100&nbsp;°C-ზე გახურებისას რბილდება, პლასტიკური ხდება და იხსნება არომატულ და ქლორირებულ ნახშირწყალბადებში. გუტაპერჩი მნიშვნელოვანი პროდუქტია თავისი წყალგაუმტარობისა და მაღალი ელექტროსაიზოლაციო თვისებების გამო. ბუნებრივი კაუჩუკის მსგავსად ვულკანიზდება გოგირდით, იყენებენ უმთავრესად წყალქვეშა კაბელების იზოლაციისათვის, აგრეთვე მჟავაგამძლე და მწებავი მასალების დასამზადებლად. გუტაპერჩზე მოთხოვნა მცირდება, რადგან მას ცვლიან სინთეზური ტრანს-პოლიიზოპრენით, ტრანს-პოლიქლორპრენით და ზოგიერთი სხვა სინთეზური პოლიმერით.

## რესურსები ინტერნეტში 
## ლიტერატურა 
* Войновский А.Б., Гуттаперча, М. — Л., 1951.

კატეგორია:რეზინი
კატეგორია:მცენარეები
ცერბერი (გვარი)

**ცერბერი** () — გველების გვარი ანკარასებრთა ოჯახისა. მათი სიგრძე 1,3 მ აღწევს. კუდი გვერდებიდან ოდნავ შებრტყელებულია. შეფერილობა ზემოდან ნაცრისფერია, სუსტად გამოხატული შავი ლაქები აყრია ან განივი ზოლები დასდევს. ქვემოდან მუქნახატიანი ღია ყვითელია. გვარში 3 სახეობაა. გავრცელებული არიან სამხრეთ-აღმოსავლეთ აზიასა და ჩრდილოეთ ავსტრალიაში. ყველაზე უფრო ცნობილია Cerberus rhynchops. ბინადრობს მდინარეთა შესართავებსა და ლაგუნებში, როგორც მტკნარ, აგრეთვე მომლაშო მტკნარ წყალში. იკვებება თევზით. დედალი შობს 8-26 ნაშიერს.

## ლიტერატურა 
კატეგორია:ანკარასებრნი
ლასე შონე

**ლასე შონე** (დ. 27 მაისი, 1986) — დანიელი ფეხბურთელი, ნიდერლანდების ერედივიზიის კლუბ ამსტერდამის „აიაქსის“ ნახევარმცველი.

დაიბადა გლოსტრუპში, ახალგაზრდული კარიერა დაიწყო „ლიუნგბიუში“. 2002 წელს გადავიდა ნიდერლანდების ერედივიზიის კლუბ „ჰერენვენი.“ 2006 წელს გადავიდა „გრააფსხაპში“, სადაც 70 მატჩში გაიტანა 12 გოლი.

2012 წლის 18 აპრილიდან თამაშობს ამსტერდამის „აიაქსში.“

შონეს დებიუტი დანიის ეროვნულ ნაკრებში შედგა 2009 წლის 12 აგვისტოს ჩილეს ნაკრებთან ამხანაგურ მატჩში. შონე იყო დანიის ნაკრების წევრი 2012 წლის ევროპისა და 2018 წლის მსოფლიო ჩემპიონატზე.

## ტიტულები
### საკლუბო
;დე გრააფსხაპი
* დანიის პირველი დივიზიონი: 2006–07

;აიაქსი
* ერედივიზია: 2012–13, 2013–14, 2018–19
* იოჰან კრუიფის თასი: 2013
* ეუსებიოს თასი: 2014
* უეფა-ს ევროპა ლიგა: მეორე ადგილი, 2016–17

### ინდივიდუალური
* დე გრააფსხაპის წლის ფეხბურთელი: 2007–08
* ნეიმეგენის წლის ფეხბურთელი: 2008–09
* აიაქსის წლის ფეხბურთელი: 2014

## რესურსები ინტერნეტში 
*
*
*სტატისტიკა ეროვნულ ნაკრებში  — dbu.dk 
*ლასე შონე — „Voetbal International“ 

## სქოლიო 
კატეგორია:დაბადებული 27 მაისი
კატეგორია:დაბადებული 1986
კატეგორია:დანიელი ფეხბურთელები
კატეგორია:დანიის ნაკრების ფეხბურთელები
კატეგორია:ჰერენვენის ფეხბურთელები
კატეგორია:დე გრააფსხაპის ფეხბურთელები
კატეგორია:ნეიმეგენის ფეხბურთელები
კატეგორია:ამსტერდამის აიაქსის ფეხბურთელები
კატეგორია:იონგ აიაქსის ფეხბურთელები
კატეგორია:ერედივიზიის ფეხბურთელები
კატეგორია:სერია A-ს ფეხბურთელები
კატეგორია:ჯენოას ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
კომბოსტოსებრნი

**კომბოსტოსებრნი**, **ჯვაროსნები** () — ორლებნიან მცენარეთა ოჯახი. ბალახები, იშვიათად ნახევრად ბუჩქები და ბუჩქებია. მორიგეობით განლაგებული  ფოთლები აქვთ; ქვედა ფოთლები ხშირად ქმნის ფესვთანურ როზეტს. 

ნაყოფი ჭოტი ან ჭოტაკია, ყვავილედი მტევნისებრი ან ფარისებრია. კომბოსტოსებრნი ორად გაყოფილი ან ვარსკვლავისებრი, ზოგჯერ მარტივი ბეწვებით შებუსული ან სრულიად შიშველი მცენარეებია (შებუსვას მეტად დიდი მნიშვნელობა აქვს ოჯახის სისტემატიკისათვის). 

ოჯახი 380-მდე გვარის 3200-მდე სახეობას აერთიანებს. კომბოსტოსებრნი მეტწილად ჩრდილოეთ ნახევარსფეროში არიან გავრცელებული. სახეობათა მნიშვნელოვანი ჯგუფები გვხვდება ასევე თანამედროვე და უძველესი ხმელთაშუაზღვისპირეთის რეგიონშიც. საქართველოში კომბოსტოსებრნის 64 გვარის 180-მდე სახეობა იზრდება, მათ შორის ბევრი ლაკონიური ენდემია. ოჯახში მრავალი ბოსტნეული (კომბოსტო, ბოლოკი, თალგამი და სხვა), ზეთოვანი (რაფსი, შალგი და სხვა), სანელებელი (მდოგვი, პირშუშხა), თაფლოვანი, საღებავი და სხვა მცენარეა. ბევრია სარეველაც.

## ლიტერატურა 
კატეგორია:კომბოსტოსებრნი
ტობიას მიკელსენი

**ტობიას პილეგაარდ მიკელსენი** (დ. 18 სექტემბერი, 1986) — დანიელი ფეხბურთელი. თამაშობს დანიის სუპერლიგის კლუბ „ნორდსიელანდში“ ნახევარმცველის პოზიციაზე. მიკელსენს დანიის ეროვნულ ნაკრებში ჩატარებული აქვს ექვსი მატჩი.

## ტიტულები
### საკლუბო
* **დანიის სუპერლიგა:**
** **გამარჯვებული:** 2011–12
* **დანიის თასი:**
** **გამარჯვებული (2):** 2009–10, 2010–11

## რესურსები ინტერნეტში
* Profile  at FCN.dk 
* Profile  at Brondby.com 
* Profile  

კატეგორია:დაბადებული 1986
კატეგორია:დანიელი ფეხბურთელები
კატეგორია:ბრონდბიუს ფეხბურთელები
კატეგორია:დაბადებული 18 სექტემბერი
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
კრისტიან პოულსენი

**კრისტიან ბიორნშოი პოულსენი** (დ. 28 თებერვალი, 1980) — დანიელი ფეხბურთელი, ნახევარმცველი, ამჟამად თავისუფალი აგენტია. მას ნათამაშები აქვს მთელ რიგ ევროპულ კლუბებში და მოგებული აქვს დანიის სუპერლიგა „კოპენჰაგენთან“ ერთად, გერმანიის ლიგის თასი „შალკე 04-თან“ ერთად, უეფა-ს თასი ესპანურ „სევილიასთან“ ერთად და იტალიის სერია A „იუვენტუსთან“ ერთად.

2001 წლიდან პოულსენი თამაშობს დანიის ეროვნული ნაკრებში, სადაც 92 მატჩში გატანილი აქვს 6 გოლი. მონაწილეობა აქვს მიღებული 2002 წლის მსოფლიოს, 2010 წლის მსოფლიოს და ევროპის 2004 წლის ჩემპიონატებზე.

2005 და 2006 წლებში მოგებული აქვს დანიის წლის ფეხბურთელის ტიტული.

## ტიტულები
### საკლუბო
**კოპენჰაგენი**
* დანიის სუპერლიგა: 2000–01

**შალკე 04**
* გერმანიის ლიგის თასი: 2005

**სევილია**
* კოპა დელ რეი: 2007
* უეფა-ს თასი: 2007
* ევროპის სუპერთასი: 2006 
* ესპანეთის სუპერთასი: 2007

### ინდივიდუალური
* დანიის წლის ფეხბურთელი: 2005, 2006
* დანიის წლის ახალგაზრდა ფეხბურთელი: 2001

## რესურსები ინტერნეტში
* 
*  Official site Christian Poulsen 
* Danish national team profile 
*  Juventus FC profile 
*  Spanish league profile
* F.C. Copenhagen statistics 
* ESPN Profile 
* LFCHistory Profile
* Premier League profile 

კატეგორია:დაბადებული 1980
კატეგორია:დანიელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სერია A-ს ფეხბურთელები
კატეგორია:პრემიერ ლიგის ფეხბურთელები
კატეგორია:იუვენტუსის ფეხბურთელები
კატეგორია:ლივერპულის ფეხბურთელები
კატეგორია:ლიგა 1-ის ფეხბურთელები
კატეგორია:კოპენჰაგენის ფეხბურთელები
კატეგორია:ამსტერდამის აიაქსის ფეხბურთელები
კატეგორია:შალკე 04-ის ფეხბურთელები
კატეგორია:სევილიის ფეხბურთელები
კატეგორია:დაბადებული 28 თებერვალი
კატეგორია:ცოცხალი ადამიანები
იორეს ოკორე

**იორეს ოკორე** (დ. 11 აგვისტო, 1992) — კოტ-დ’ივუარული წარმოშობის დანიელი ფეხბურთელი. თამაშობს დანიის სუპერლიგის კლუბ „ნორდსიელანდში“ ცენტრალური მცველის პოზიციაზე. ოკორეს 3-3 მატჩი აქვს ჩატარებული დანიის ეროვნულ და 21-წლამდელთა ნაკრებებში.

## კარიერის სტატისტიკა
## ტიტულები
### საკლუბო
* **დანიის სუპერლიგა:**
** **გამარჯვებული:** 2011–12
* **დანიის თასი:**
** **გამარჯვებული:** 2010–11

## რესურსები ინტერნეტში
* Official site 
* Profile  at FCN.dk 
* Profile  at DBU.dk 

კატეგორია:დაბადებული 1992
კატეგორია:დანიელი ფეხბურთელები
კატეგორია:დაბადებული 11 აგვისტო
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ატლანტა ჰოუქსის სეზონები

**ატლანტა ჰოუქსი** () — პროფესიონალური საკალათბურთო კლუბი, რომელიც ატლანტა, ჯორჯიის შტატში მდებარეობს, აშშ. ჰოუქსი თამაშობს სამხრეთ-აღმოსავლეთ დივიზიონში და  აღმოსავლეთ კონფერენციაში, რომელიც ნაციონალურ საკალათბურთო ასოციაციას (NBA) ეკუთვნის. გუნდი საშინაო მატჩებს ფილიფს არენაში მართავს.

## მნიშვნელობები 
## სეზონის შედეგები 
### NBL 
### NBA 
## ყველა დროის შედეგი 
*შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება*

## იხილეთ აგრეთვე 
* ატლანტა ჰოუქსი
* ატლანტა ჰოუქსის მთავარი მწვრთნელები

## რესურსები ინტერნეტში 
* ატლანტა ჰოუქსის ოფიციალური საიტი
* ატლანტა ჰოუქსის ბლოგი 

## სქოლიო 
კატეგორია:ატლანტა ჰოუქსი
კატეგორია:NBA გუნდების სეზონები
იაკობ პოულსენი

**იაკობ ბენდიქს უჰდ პოულსენი** (დ. 7 ივლისი, 1983) — დანიელი ფეხბურთელი. თამაშობს საფრანგეთის ლიგა 1-ს კლუბ „მონაკოს“ ნახევარმცველი. დანიის ეროვნულ ნაკრებში ჩატარებული აქვს 24 მატჩი და გატანილი აქვს ერთი გოლი.

## რესურსები ინტერნეტში
*AGF profile 
*Danish national team profile 
*Voetbal International profile 
*Danish Superliga profile

## სქოლიო
კატეგორია:დაბადებული 1983
კატეგორია:დანიელი ფეხბურთელები
კატეგორია:მონაკოს ფეხბურთელები
კატეგორია:ლიგა 1-ის ფეხბურთელები
კატეგორია:მიდტიულანის ფეხბურთელები
კატეგორია:დაბადებული 7 ივლისი
კატეგორია:ცოცხალი ადამიანები
სლაგელსე

**სლაგელსე** () — ქალაქი დანიაში, კუნძულ ზელანდიაზე, სლაგელსეს მუნიციპალიტეტში, კოპენჰაგენიდან დაახლოებით 100 კმ-ით სამხრეთ-დასავლეთით. 2012 წლის მონაცემებით მოსახლეობა 32 133 ადამიანს შეადგენს.  

XI საუკუნეში, სლაგელსეში ფუნქციონირებდა ზარაფხანა და ვაჭრობის მნიშვნელოვანი ცენტრი იყო. ტრელებორგის სიახლოვეს, აღმართულია XI საუკუნის ეკლესია და ვიკინგების ციხესიმაგრე. 

რამდენიმე წლის განმავლობაში, სლაგელსეს გრამატიკის სკოლაში სწავლობდა ჰანს კრისტიან ანდერსენი, რომელიც ამ ქალაქს აღწერს როგორც „უსიამოვნოს“.

## იხილეთ აგრეთვე
*დანიის ქალაქების სია

## რესურსები ინტერნეტში
* Slagelse Kommune 
* Slagelse Museum 
* Slagelses historie 
* Vikingeborgen Trelleborg

## სქოლიო
კატეგორია:დანიის ქალაქები
ჰილერედი

**ჰილერედი** () — ქალაქი დანიაში, კუნძულ ზელანდიის ჩრდილოეთ ნაწილში, დედაქალაქის ოლქში. 2012 წლის მონაცემებით მოსახლეობა 30 570 ადამიანს შეადგენს და ამ მაჩვენებლით ზელანდიის ამ ნაწილის მესამე უდიდესი ქალაქია კოპენჰაგენისა და ჰელსინგერის შემდეგ. 

ჰილერედს მდიდარი სავაჭრო და კულტურული ცხოვრება გააჩნია. განსაკუთრებით ცნობილია ცენტრში აღმართული ფრედერიკსბორგის ციხესიმაგრით.

## იხილეთ აგრეთვე 
*დანიის ქალაქების სია

## სქოლიო 
კატეგორია:დანიის ქალაქები
ალბერტსლუნი

**ალბერტსლუნდი** () — დანიის დედაქალაქ კოპენჰაგენის გარეუბანი ალბერტსლუნდის მუნიციპალიტეტში, კოპენჰაგენიდან 15 კილომეტრით დასავლეთით. 2010 წლის მონაცემებით მოსახლეობა 27 457 ადამიანს შეადგენს.

## იხილეთ აგრეთვე
*დანიის ქალაქების სია

## რესურსები ინტერნეტში
*Albertslund Kommune

## სქოლიო
კატეგორია:დანიის ქალაქები
ჰოლსტებრო

**ჰოლსტებრო** () — ქალაქი დანიაში, ჰოლსტებროს მუნიციპალიტეტის ცენტრი. 2012 წლის მონაცემებით მისი მოსახლეობა 34 378 ადამიანს შეადგენს. 

ქალაქი გაშენებულია ფიორდთან, რომელზეც მოგვიანებით ხიდი გადეს. წერილობით წყაროებში ჰოლსტებრო პირველად 1274 წელს იხსენიება. 1552 წლის ძლიერმა ხანძარმა მრავალი შენობა გაანადგურა. 

ამჟამად ქალაქი დასავლეთ იუტლანდიის სამრეწველო და კულტურული ცენტრია.

## იხილეთ აგრეთვე 
*დანიის ქალაქების სია

## რესურსები ინტერნეტში 
* Holstebro Kunstmuseum
* Holstebro Museum
* Holstebro Turistbureau 
* Holstebro Boldklub

## სქოლიო 
კატეგორია:დანიის ქალაქები
კასპერ შმეიხელი

**კასპერ პეტერ შმეიხელი** (დ. 5 ნოემბერი, 1986) — დანიელი მეკარე, პეტერ შმეიხელის შვილი. თამაშობს ინგლისის საფეხბურთო ლიგის ჩემპიონატის კლუბ „ლესტერ სიტიში“. დანიის 21-წლამდელთა ნაკრებში ჩატარებული აქვს 17 მატჩი. 2011 წლის 13 მაისს გამოიძახეს ეროვნულ ნაკრებში ისლანდიასთან გასამართი მატჩისთვის.

## რესურსები ინტერნეტში
*Kasper Schmeichel: Official Facebook Page
*
*Danish national team profile 
*Manchester City F.C. profile 
*Kasper Schmeichel Leeds United A.F.C Player Profile 
*Leicester City FC Profile 

## სქოლიო
კატეგორია:დაბადებული 1986
კატეგორია:დანიელი ფეხბურთელები
კატეგორია:პრემიერ ლიგის ფეხბურთელები
კატეგორია:მანჩესტერ სიტის ფეხბურთელები
კატეგორია:ლესტერ სიტის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 5 ნოემბერი
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
აკრა (მრავალმნიშვნელოვანი)

ტოპონიმი აკრა შეიძლება აღნიშნავდეს

* აკრა — განის დედაქალაქი.
* აკრა (აკო) — ქალაქი ისრაელში.
ჩრდილოეთის კირქვიანი ალპები

**ჩრდილოეთის კირქვიანი ალპები** () — ქედებისა და მთის მასივების სისტემა აღმოსავლეთ ალპებში. მდებარეობს ავსტრიისა და გერმანიის ტერიტორიაზე. გადაჭიმულია დასავლეთიდან აღმოსავლეთისაკენ ბოდენის ტბიდან ქალაქ ვენამდე. სამხრეთით ვრცელდება ცენტრალური აღმოსავლეთი ალპები, ხოლო ჩრდილოეთით — ფლიშის ზონაა წარმოდგენილი. მაქსიმალურ სიმაღლეს ლეხტალის ალპებში აღწევს (3036 მ, პარსაიერშპიცე).

## იხილეთ აგრეთვე
* ალპები

## რესურსები ინტერნეტში
* ჩრდილოეთის კირქვიანი ალპები 

კატეგორია:ალპების ქედები
კატეგორია:ავსტრიის ქედები
კატეგორია:გერმანიის ქედები
ბრენბიუ

**ბრენბიუ** () —  ქალაქი და მუნიციპალიტეტი დანიაში, კუნძულ ზელანდიის აღმოსავლეთ სანაპიროზე, დედაქალაქის ოლქში. მუნიციპალიტეტის ფართობი 21 კმ²-ია, მოსახლეობა კი 33 831 ადამიანს შეადგენს (2008). 

მეზობელი მუნიციპალიტეტებია ვიდოვრე, რედოვრე, გლოსტრუპი, ალბერტსლუნდი და ვალენსბეკი.

## იხილეთ აგრეთვე
*დანიის ქალაქების სია

## რესურსები ინტერნეტში
*Municipality's official website 
*Brøndby IF 
*Krak searchable/printable maps 
*Krak map of Brøndby 

კატეგორია:დანიის ქალაქები
კატეგორია:დედაქალაქის რეგიონის მუნიციპალიტეტები
ნიკი ზიმლინგი

**ნიკი დიგე ზიმლინგი** (; დ. 19 აპრილი, 1985) — დანიელი ფეხბურთელი. თამაშობს დანიის კლუბ „სიონერიუსკში“ ნახევარმცველის პოზიციაზე.

ზიმლინგმა პროფესიული კარიერა დაიწყო დანიურ კლუბ „ბრონდბიუში“ 2003 წელს. სხვადასხვა დროს თამაშობდა გუნდებში როგორებიცაა „უდინეზე“, ბრიუგე, „მაინცი 05“ „აიაქსი და ა.შ.

მისი დებიუტი დანიის ეროვნულ ნაკრებში შედგა 2008 წელს სლოვენიის ნაკრების წინააღმდეგ ამხანაგურ მატჩში. 2006 წელს დაასახელეს დანიის წლის ახალგაზრდა ფეხბურთელად. დანიის ეროვნულ ნაკრებში ჩატარებული აქვს 21 შეხვედრა. მონაწილეობა მიიღო ევროპის 2012 წლის ჩემპიონატში.

## ტიტულები
### საკლუბო
* დანიის სუპერლიგა: 2005
* ბელგიის ვიცე0ჩემპიონი (1): 2011/12

### ინდივიდუალური 
* დანიის წლის ახალგაზრდა ფეხბურთელი: 2006

## რესურსები ინტერნეტში
*ნიკი ზიმლინგი  — დანიის ფეხბურთის ფედერაცია
*სუპერლიგის სტატისტიკა
*ნიკი ზიმლინგი — La Gazzetta dello Sport

## სქოლიო
კატეგორია:დაბადებული 19 აპრილი
კატეგორია:დაბადებული 1985
კატეგორია:დანიის ნაკრების ფეხბურთელები
კატეგორია:დანიელი ფეხბურთელები
კატეგორია:უდინეზეს ფეხბურთელები
კატეგორია:ბრიუგეს ფეხბურთელები
კატეგორია:ბრონდბიუს ფეხბურთელები
კატეგორია:ესბიერგის ფეხბურთელები
კატეგორია:დანიის საფეხბურთო ჩემპიონატის ფეხბურთელები
კატეგორია:ბრიუგეს ფეხბურთელები
კატეგორია:მაინცი 05-ის ფეხბურთელები
კატეგორია:ამსტერდამის აიაქსის ფეხბურთელები
კატეგორია:ფრანკფურტის ფეხბურთელები
კატეგორია:სიონერიუსკის ფეხბურთელები
კატეგორია:სერია A-ს ფეხბურთელები
კატეგორია:ერედივიზიის ფეხბურთელები
კატეგორია:ბელგიის პირველი დივიზიონი A-ს ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:მაინცი 05 II-ის ფეხბურთელები
კატეგორია:გერმანიის მესამე ლიგის ფეხბურთელები
კატეგორია:ცოცხალი ადამიანები
ალექსანდრე სკრინსკი

**ალექსანდრე ნიკოლოზის ძე სკრინსკი** ( დ. 15 იანვარი, 1936) — რუსი ფიზიკოსი. სსრკ მეცნიერებათა აკადემიის აკადემიკოსი (1970). 1959 წელს დაამთავრა მოსკოვის სახელმწიფო უნივერსიტეტი. იმავე წლიდან მუშაობდა სსრკ მეცნიერებათა აკადემიის ციმბირის განყოფილების ბირთვული ფიზიკის ინსტიტუტში. ერთდროულად 1967 წლიდან ნოვოსიბირსკის უნივერსიტეტის პროფესორია. მისი უმთავრესი შრომები ეხება მაღალ ენერგიათა ფიზიკასა და დამუხტული ნაწილაკების ამჩქარებლების ტექნიკას, სხვებთან ერთად დაამუშავა შემხვედრ კონათა მეთოდი (ლენინური პრემია, 1976). დაამუშავა აგრეთვე და ააგო ელექტრონ-ელექტრონული და ელექტრონ-პოზიტრონული შემხვედრი კონების დანადგარები, ჩაატარა მათზე ცდები და სხვ. 

დაჯილდოებულია შრომის წითელი დროშის ორდენით, ოქტომბრის რევოლუციის ორდენითა და სხვ. 1989 წელს მიენიჭა სსრკ სახელმწიფო პრემია, 1997 წელს დემიდოვის პრემია, ხოლო 2001 და 2005 წლებში — რუსეთის ფედერაციის სახელმწიფო პრემია.

## თხზულება
* О движении спина частиц в накопителе с произвольным полем, "Доклады АН СССР", 1970, т. 192, № 6 (совм. с др.); Использование синхротронного излучения накопителя ВЭПП-3 для рентгеноструктурных исследований, там же, 1974, т. 218, № 4 (совм. с др.).

## რესურსები ინტერნეტში
* ალექსანდრე სკრინსკი – დიდი საბჭოთა ენციკლოპედია 
* ალექსანდრე სკრინსკი – რუსეთის მეცნიერებათა აკადემიია 

## ლიტერატურა
## სქოლიო
კატეგორია:რუსი ფიზიკოსები
კატეგორია:ცოცხალი ადამიანები
კატეგორია:ოქტომბრის რევოლუციის ორდენის კავალრები
სვენბორგი

**სვენბორგი** () — ქალაქი დანიაში, კუნძულ ფუნენზე; სვენბორგის მუნიციპალიტეტის ცენტრი. წარმოადგენს ფუნენის მეორე უდიდეს ქალაქს და 2012 წლის მონაცემებით მოსახლეობა 26 897 ადამიანს შეადგენს. 

2000 წელს, სვენბორგმა „დანიის წლის ქალაქის“ ტიტული მიიღო, 2007 წელს კი საბაზრო ქალაქობის 750-ე წლის იუბილე იზეიმა. 

სვენებორგში მდებარეობს მუზეუმი „ნატურამა“ სადაც გამოფენილია მრავალი სახის ცხოველი. 

წერილობით წყაროებშ სვენებორგი პირველად 1229 წელს იხსენიება მეფე ვალდემარ II-ის წერილში, სადაც ის მიუთითებს თავდაცვით ნაგებობაზე, სახელად „სვინებურგზე“. არსებობს სახელის წარმოშობის მრავალი ვერსია, თუმცა ერთ-ერთის მიხედვით ეს დაკავშირებულია ამ არეალში ღორების საკმაოდ დიდ რაოდენობასთან, დანიურად *სვენ* (svin) ღორს ნიშნავს.

## იხილეთ აგრეთვე
*დანიის ქალაქების სია

## რესურსები ინტერნეტში
* Sydfyns Turistbureau
* Svendborg bys historie (kilde) 
* Historiske fotografier fra Svendborg og Øhavet
* Dansk Center for Byhistorie - Svendborg

## სქოლიო
კატეგორია:დანიის ქალაქები
ტოსტრუპი

**ტოსტრუპი** () — დანიის დედაქალაქ კოპენჰაგენის თანამგზავრი ქალაქი, ჰეიე-ტოსტრუპის მუნიციპალიტეტის ცენტრი. 2012 წლის მონაცემებით მოსახლეობა 32 719 ადამიანს შეადგენს.. 

ტოსტრუპი კოპენჰაგენის მეტროპოლიურ არეალსა და როსკილეს შორის მდებარეობს, ქალაქ ალბერტსლუნდის სიახლოვეს.

## იხილეთ აგრეთვე
*დანიის ქალაქების სია

## სქოლიო
კატეგორია:დანიის ქალაქები